CELEX: 62018TN0539
Language: da
Date: 2018-09-15 00:00:00
Title: Sag T-539/18: Sag anlagt den 15. september 2018 — Ayuntamiento de Quart de Poblet mod Kommissionen

26.11.2018   
            
            
               DA
            
            
               Den Europæiske Unions Tidende
            
            
               C 427/82
            
         
      Sag anlagt den 15. september 2018 — Ayuntamiento de Quart de Poblet mod Kommissionen
      (Sag T-539/18)
      (2018/C 427/109)
      Processprog: spansk
      
         Parter
      
      
         Sagsøger: Ayuntamiento de Quart de Poblet (Quart de Poblet, Spanien) (ved advokaterne B. Sanchis Piqueras og J. Rodríguez Pellitero)
      
         Sagsøgt: Europa-Kommissionen
      
         Sagsøgerens påstande
      
      
                  —
               
               
                  Sagen antages til realitetsbehandling og erklæres begrundet.
               
            
                  —
               
               
                  Det anerkendes og fastslås, at sagsøgeren korrekt har opfyldt sine kontraktlige forpligtelser, som påhvilede denne i henhold til kontrakterne.
               
            
                  —
               
               
                  Sagsøgeren har derfor ret til den finansiering, der anerkendes i disse kontrakter.
               
            
                  —
               
               
                  Europa-Kommissionens krav om tilbagebetaling af bestemte beløb for Diego-projektet og SEED-projektet er ugrundet og uberettiget.
               
            
                  —
               
               
                  Debetnotaerne annulleres eller erklæres ulovlige.
               
            
                  —
               
               
                  Europa-Kommissionen tilpligtes at tilbagebetale sagsøgeren de beløb, som denne har indbetalt, og som kræves tilbagebetalt.
               
            
                  —
               
               
                  Subsidiært anerkendes efter Rettens skøn en del af de af Europa-Kommissionen krævede beløb som støtteberettigede.
               
            
                  —
               
               
                  Europa-Kommissionen tilpligtes under alle omstændigheder at betale sagsomkostningerne.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren fremsat tre anbringender.
      
                  1.
               
               
                  Første anbringende vedrører Europa-Kommissionens fejlagtige klassificering af udgifterne.
                  
                              —
                           
                           
                              Sagsøgeren anfægter Europa-Kommissionens klassificering — på grundlag af Kommissionens revisorers beretning — af udgifterne som direkte eller indirekte og/eller som ikke-henførbare, idet denne klassificering ikke overholder, hvad der er fastsat i kontrakterne, henset til, at Kommissionen kræver, at sagsøgeren skal tilbagebetale den støtte, der er modtaget med henblik på gennemførelsen af projekterne DIEGO og SEED.
                           
                        
            
                  2.
               
               
                  Andet anbringende vedrører Europa-Kommissionens fejlagtige bestemmelse af udgifterne.
                  
                              —
                           
                           
                              Sagsøgeren anfægter den nævnte kvantitative bestemmelse som værende ukorrekt, idet den ikke overholder det, der er fastsat herom i kontrakterne.
                           
                        
            
                  3.
               
               
                  Tredje anbringende vedrører Europa-Kommissionens culpøse misligholdelse af kontrakten.
                  
                              —
                           
                           
                              Efter sagsøgerens opfattelse har Kommissionen misligholdt kontrakterne, idet den har foretaget en fejlagtig klassificering og kvantitativ bestemmelse af de omkostninger, der skal opkræves, og har fastholdt denne misligholdelse til trods for de argumenter og beviser, der er blevet fremført under den kontradiktoriske procedure, hvorved der er udvist ond tro.